UPDATE: อาคเนย์ เปิดให้ลูกค้าขอคืนเงิน ถ้าไม่ขอ จะคุ้มครองจนกว่า เลิกกิจการ
UPDATE: อาคเนย์ เปิดให้ลูกค้าขอคืนเงิน ถ้าไม่ขอ จะคุ้มครองจนกว่า เลิกกิจการ 
31 ม.ค. 2565

UPDATE: อาคเนย์ เปิดให้ลูกค้าขอคืนเงิน ถ้าไม่ขอ จะคุ้มครองจนกว่า เลิกกิจการ
หลังจากสัปดาห์ก่อน อาคเนย์ ได้แจ้งต่อตลาดหลักทรัพย์ว่าจะทำการขอเลิกกิจการ
แต่ไม่กี่วันหลังจากนั้น คปภ. ก็ได้ออกมาบอกว่ารับคำขอแล้ว แต่บริษัทต้องทำธุรกิจต่อไปจนกว่าจะได้รับการอนุญาตจาก คปภ. ให้เลิกกิจการได้
เมื่อไม่กี่ชั่วโมงที่ผ่านมา อาคเนย์ประกันภัย และ ไทยประกันภัย จึงได้ออกมาเสนอแนวทางเพิ่มเติม โดยให้ลูกค้าประกันโควิด 19 ที่ยังไม่เคยแจ้งเคลม สามารถแจ้งความประสงค์เพื่อขอรับเบี้ยประกันคืน “เต็มจำนวน” ผ่านช่องทางออนไลน์ของบริษัทได้
ส่วนในกรณีที่ลูกค้าไม่ต้องการรับคืนเบี้ยประกันภัยโควิด 19 กรมธรรม์จะยังคงมีบังคับใช้ เท่าที่บริษัทยังคงประกอบธุรกิจประกันภัยอยู่
โดยลูกค้าที่ประสงค์รับเบี้ยคืนจะสามารถทำได้ตั้งแต่วันอังคารที่ 1 กุมภาพันธ์ ที่จะถึงนี้ ไปจนถึงวันจันทร์ที่ 7 กุมภาพันธ์ 2565
ซึ่งความคุ้มครองตามกรมธรรม์จะสิ้นสุดลง หลังจากที่ลูกค้าได้แจ้งความประสงค์ขอรับเบี้ยประกันภัยคืนจากทางบริษัท และบริษัทจะเร่งคืนเบี้ยประกันภัยโควิด 19 เต็มจำนวนให้ลูกค้าโดยเร็ว
ส่วนกรมธรรม์ประเภทอื่น ๆ ของอาคเนย์ประกันภัย และไทยประกันภัย บริษัทอยู่ระหว่างการเตรียมการ หากได้ข้อสรุปแล้ว จะแจ้งกับผู้เอาประกันภัยให้ทราบต่อไป
มาถึงตรงนี้สำหรับคนถือประกันโควิด กับอาคเนย์ประกันภัยอยู่ ก็อาจจะต้องตัดสินใจ 2 ทางเลือก
- ทางเลือกแรก ไม่ขอเงินคืนหลักร้อยบาท เพื่อรับความคุ้มครองต่อไป ซึ่งถ้าเกิดอะไรขึ้นมาเราก็คงต้องลุ้นอีกทีว่าจะได้รับเงินชดเชยหรือไม่ (ถ้าบริษัทมีเงินจ่ายและยังไม่เลิกกิจการในตอนนั้น)
- หรือทางเลือกที่สอง ขอคืนเงินหลักร้อยบาทในตอนนี้ เพราะคิดว่าบริษัทคงไม่มีเงินมาจ่ายแน่ ๆ ได้คืนนิดหน่อยดีกว่าไม่ได้อะไรเลย..
แล้ว คปภ. จะให้บริษัทเลิกกิจการจริงใช่ไหม ?
แล้วคนที่ติดโควิดตอนนี้ เขาเบิกอาคเนย์กันได้ไหม ?
แล้วมันควรจะเลือกแบบไหน ? ก็น่าคิดเหมือนกัน..
References
-
-
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -